Diari Oficial de la Generalitat Valenciana


Sumari del DOGV 6393, del 09-11-2010 (2010/11191)

Informació pública del projecte de reparcel·lació forçosa de la unitat d'execució UZO-3 la Cantera, del Pla General de Petrer.
------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11240


Data del document
:   20-10-2010

Organisme emissor
:   Gestaser Obras y Servicios, SL

Tipus de document
:   Anunci

Descriptors 

:   * Petrer
    * pla d'urbanisme
    * empresa privada

Informació pública del projecte de reparcel·lació forçosa de la unitat d'execució UZO-3 la Cantera, del Pla General de Petrer. [2010/11764]  
Mitjançant aquest edicte, la mercantil Gestaser Obras y Servicios, SL (abans denominada Proyectos Infraestructuras y Servicios de Alicante, SL), subrogada en la posició de Proisa Empresa Constructora, SL, com a adjudicatària en el programa per al desenvolupament de l'actuació integrada de la unitat d'execució UZO-3 la Cantera, del Pla General de Petrer; en virtut de les facultats que li confereix l'article 177.1 de la Llei 16/2005, de 30 de desembre, Urbanística Valenciana, (en endavant LUV), en relació amb l'article 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, modificat pel Decret 36/2007, de 13 d'abril, (en endavant ROGTU), exposa al públic el projecte de reparcel·lació forçosa de la unitat d'execució UZO-3 La Cantera, del Pla General de Petrer.  
L'esmentat projecte de reparcel·lació forçosa es troba depositat en el Departament d'Urbanisme de l'Ajuntament de Petrer, situat al carrer de José Perseguer, núm. 2, 03902 de Petrer (Alacant), telèfon 464 688 104, fax: 411 523 169 i correu electrònic . Aquest projecte es podrà consultar en la dependència indicada en horari de dilluns a divendres de 09.00 a 14.00 hores, o bé a través de la pàgina web municipal . Es podrà presentar davant l'esmentat Ajuntament les al·legacions que s'estimen pertinents, i tot això durant el termini d'un mes des de la publicació del corresponent anunci en el Diari Oficial de la Comunitat Valenciana.  
L'esmentat projecte de reparcel·lació consta dels documents i determinacions regulades en els articles 175 i 176 de la LUV i en l'article 411 del ROGTU, i forma també part de la documentació exposada al públic les certificacions registrals de domini i càrregues de les finques aportades.   
Els titulars de béns i drets afectats per la reparcel·lació hauran d'aportar la documentació necessària per a practicar una adequada valoració de les construccions, instal·lacions, plantacions que han de ser objecte d'indemnització amb càrrec a l'actuació.  
Finalment, assenyalar, per una banda, que es concedirà audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.   
I per una altra, que de conformitat amb el que disposa l'article 174.7 i 8 LUV, durant l'exposició al públic de la reparcel·lació, a fi d'evitar el proindivís, les persones interessades, podran efectuar requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de cursar mitjançant acta notarial i oferir, simultàniament i alternativament, el pagament o el cobrament de la indemnització en metàl·lic, i es concedeix un termini de 10 dies al requerit per a elegir si prefereix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de l'esmentada garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència.  
Mitjançant aquest anunci, i a l'empara del que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es notifica també als titulars de béns i drets afectats la identitat dels quals és desconeguda o, sent-ne coneguda, és desconegut el seu domicili, així com respecte de qualsevol altres respecte dels quals, intentada la notificació, aquesta no s'haja pogut practicar.  
Villena, 20 d'octubre de 2010.- Per Gestaser Obras y Servicios SL: Javier Gisbert Miralles.